ฟิล์ม หล่อทะลุโคลน วิ่งหน้าตั้งหนีเสือตาม วิว ใน รักแลกภพ ตอนแรก
แค่เปิดฉากตอนแรก จันทร์ที่ 15 มิ.ย.นี้ ก็ดันเป็นเรื่องซะแล้ว สำหรับละครโรแมนติก-คอมเมดี้ รักแลกภพ เมื่อพระเอก ฟิล์ม-ธนภัทร เกิดทะลุมิติข้ามภพไปเจอนางเอก วิว-วรรณรท ที่กำลังวิ่งหนีเสือ งานนี้เรื่องราวจะชุลมุนกันขนาดไหน มีเบื้องหลังมาให้ดูกันเป็นฉากที่ พิริยะ (ฟิล์ม) ข้ามภพย้อนกลับมาในปี พ.ศ.2463 จนได้เจอกับ คุณวรรณ (วิว)ฉากนี้ผู้กำกับ ปุ๊ย-ผอูน สั่งให้ทีมงานเนรมิตฉากนี้ให้กลายเป็นบรรยากาศย้อนยุคในสมัยรัชกาลที่ 6 ไม่ว่าจะเป็นเครื่องแต่งกาย และเสื้อผ้าหน้าผม เมื่อองค์ประกอบทุกอย่างสวยเป๊ะ จึงเรียกฟิล์ม-วิว มาซักซ้อมคิวทันทีฉากนี้งานหนักตกอยู่ที่หนุ่มฟิล์ม เพราะมีคิวที่จะต้องเอาหน้าจุ่มโคลน ซึ่งฟิล์มก็โชว์สปิริต ขอเล่นเองแบบจัดเต็มกันไปเลย ส่วนวิวนั้นมาในลุคแมนๆ ใส่ชุดปลอมเป็นผู้ชาย เมื่อนัดแนะจนทุกฝ่ายเข้าใจตรงกันแล้ว จึงสั่งเดินเครื่องถ่ายทำทันที เริ่มที่ ฟิล์มทะลุมิติมาในอดีต แถมยังโผล่มาด้วยท่าพิสดาร ร่วงลงมาหน้าคว่ำจุ่มโคลนจนหน้าเละตุ้มเป๊ะ และยังไม่ทันที่ฟิล์มจะตั้งสติได้ วิวที่กำลังวิ่งหนีอะไรบางอย่างมา ก็ชนเข้ากับฟิล์มอย่างจัง ทำให้ฟิล์มหงุดหงิดไม่พอใจต่อว่าวิวชุดใหญ่ วิวที่มีท่าทางลุกลี้ลุกลน รีบบอกให้ฟิล์มพูดเบาๆ แต่ฟิล์มไม่ฟัง กลับยิ่งโวยวายดังขึ้นกว่าเดิม จนวิวต้องบอกให้ฟิล์มหยุดพูด ไม่เช่นนั้น เสือ จะตามมาด้านฟิล์มทันทีที่ได้ยินคำว่า เสือ ก็ตกใจสุดขีดกลัวจะถูกเสือกิน รีบวิ่งหน้าตั้งหนีเสือตามวิวไปติดๆ จนกลายเป็นความชุลมุนวุ่นวายเกิดขึ้น ผู้กำกับสั่งเก็บภาพฟิล์มและวิววิ่งรอบตึกกันอยู่หลายรอบก่อนจะสั่งคัตเช็กเทป งานนี้ถึงแม้หน้าจะเลอะเทอะยังไง แต่สาวแท้สาวเทียมก็กรี๊ดกร๊าดแย่งกันเข้าไปเช็ดหน้า แหมๆ นี่สินะที่เรียกว่าหล่อทะลุโคลน เบื้องหลังยังบันเทิงขนาดนี้ ในละครจะสนุกสนานขนาดไหน ห้ามพลาดละคร รักแลกภพ ตอนแรกคืนวันจันทร์ที่ 15 มิถุนายนนี้ เวลา 20.15 น. ทางช่องวัน 31อ่านเรื่องย่อนิยายไทยรัฐทุกเรื่อง >> คลิกที่นี่
ฟิล์ม-ธนภัทร เกิดทะลุมิติข้ามภพไปเจอนางเอก วิว-วรรณรท ที่กำลังวิ่งหนีเสือ งานนี้เรื่องราวจะชุลมุนกันขนาดไหน มีเบื้องหลังมาให้ดูกัน
รักแลกภพ,ฟิล์ม ธนภัทร,วิว วรรณรท,นิยาย,ละคร